Brot úr Vikuskiftis Sosialinum. Les meira í blaðnum í dag. -Veruleikin er tann, at vit hava ikki øll amboðini, sum krevjast, um hesi ungu kriminellu fólkini skulu koma fyri seg. At døma tey til pedagogiska viðgerð, tá ið tey í veruleikanum hava tørv á nógv meira, gevur ikki meining. Tað halda leiðararnir í Almannaverkinum, Edvard Heen, stjóri og Hermann Mortensen, leiðari fyri trivnaðardeplinin fyri barnavernd og fólk við sálarsjúku, autismu og seinheilaskaða. Á Smyrilsvegi sita tríggir leiðarar í Almannaverkinum inni í stásiligum kontóri hendan mánamorgun, til reiðar at greiða frá trupulleikunum, sum tey hava við summum ungum fólkum í høvuðsstaðnum. Høvið er, at fyri kortum varð ein maður stungin fleiri ferðir við knívum, øks og goggara. Hetta hendi á Landavegnum og harðskapurin byrjaði á Íslandsvegnum, í vardum bústaði undir Almannaverkinum. So hesir leiðararnir á staðnum staðfesta skjótt, at okkurt er gingið galið. Men teir vilja ikki taka alla ábyrgdina á seg.